
R A P O R T


asupra propunerii legislative privind jurământul 


de credinţă faţă de ţară şi popor al senatorilor 


şi deputaţilor din Parlamentul României.





		Conform prevederilor art.86 din Regulamentul Camerei Deputaţilor, cu adresa nr.38 din 9 martie, Secretarul General al Camerei deputaţilor a sesizat Comisia juridică, de disciplină şi imunităţi pentru dezbaterea în fond şi elaborarea raportului, asupra propunerii legislative privind jurământul de credinţă faţă de ţară şi popor al senatorilor şi deputaţilor din Parlamentul României.


		Potrivit art.2 alin. (1) lit.a din Legea nr.73/1993 a fost solicitat avizul Consiliului Legislativ.


		Conform prevederilor art.57 din Regulamentul Camerei Deputaţilor, în şedinţele din 1 şi 8 aprilie 1998, membrii Comisiei juridice, de disciplină şi imunităţi au examinat reglementările cuprinse în propunerea legislativă, avizul favorabil al Consiliului Legislativ  nr.215 din 17 martie 1998, care cuprinde unele obiecţii şi propuneri precum şi amendamentele propuse de comisie în timpul şedinţei, în prezenţa domnului deputat Dobre Traian, din partea iniţiatorilor.


		După examinarea propunerii legislative, Comisia juridică, de disciplină şi imunităţi a hotărât cu majoritate de voturi, să supună spre dezbatere şi adoptare plenului Camerei Deputaţilor, proiectul de lege, în forma expusă mai jos, cu modificările rezultate din avizul Consiliului Legislativ şi amendamentele propuse de comisie, care au fost însuşite în totalitate de iniţiatori şi incluse în proiect, ce se prezintă în următoarea redactare:








                                                                                 P R O I E C T





LEGE


privin jurământul de  credinţă faţă de ţară şi popor 


al senatorilor şi deputaţilor din Parlamentul României.





		Art.1. Senatorii şi deputaţii din Parlamentul României depun următorul jurământ de credinţă, faţă de ţară şi popor.


		“Jur să respect  Constituţia şi legile ţării, să apăr democraţia,  drepturile şi libertăţile fundamentale ale  cetăţenilor, suveranitatea, independenţa, unitatea şi integritatea teritorială a României şi să-mi îndeplinesc cu fidelitate şi onoare mandatul încredinţat de popor.


		Aşa să-mi ajute Dumnezeu”.


		Art.2. Senatorii şi deputaţii din Parlamentul României depun jurământul  de credinţă individual, în prima şedinţă comună a celor două Camere. 














                          P R E S E D I N T E,                    SECRETAR,


                          Emil Teodor Popescu              Nicolae Grădinaru

